Den hellige Barbara blir ofte framstilt med miniatyrkjeder og et tårn for å symbolisere at faren hennes fengslet henne. Som en av de fjorten hellige hjelperne er Barbara en populær helgen, kanskje mest kjent som skytshelgen for våpensmeder, artillerister, militæringeniører, gruvearbeidere og andre som jobber med eksplosiver på grunn av legendens tilknytning til dødbringende lyn. Festdagen hennes, 4. desember, markeres av artilleriavdelinger i en rekke land, blant annet Artilleribataljonen i det norske Forsvaret. I Norge er det en menighet oppkalt etter helgenen, St. Barbara menighet i Kongsberg.